Een van die beroemde slagspreuke van die Reformasie was “Christus alleen”. Hierdie waarheid kom baie duidelik na vore in Jesus se eie woorde: “Ek is die weg, die waarheid en die lewe.” Hierdie drie woorde is veelseggend wanneer dit saam in dieselfde sin gebruik word. Deur die eeue is hierdie woorde deur vele mense gebruik, om die gewig daarvan na vore te bring. Hier volg ’n paar voorbeelde van aanhalings deur die eeue.
Omdat die lewe ’n gawe van God is, het die lewe sin. ’n Mens hoef nie sin aan die lewe te probeer gee nie. Jy moet dit net ontdek – Ferdinand Deist.
Christus is die sleutel wat die goue deure van die tempel van Goddelike waarheid oopsluit –A.W. Pink.
“Wat is waarheid?” het Pilatus gevra, maar nie die moed gehad om vir ’n antwoord te wag nie – Francis Bacon.